L'Ordre de 28 de setembre de 2001 (DOGC núm. 3487, de 5.10.2001) estableix les bases reguladores de les mesures extraordinàries d'ajut per pal·liar els danys catastròfics produïts per adversitats climàtiques o incendis.
Quedaven exclosos dels possibles ajuts que regulava aquesta Ordre els danys que fossin assegurables segons el Pla anual d'assegurances agràries i que no s'haguessin assegurat.
Durant els anys 2001 i 2002 algunes comarques catalanes van patir els efectes de diversos fenòmens meteorològics, que per la seva intensitat o per l'època de l'any en què van ocórrer van afectar greument les explotacions agràries.
Per aquest motiu es considera convenient establir uns ajuts específics amb la finalitat de garantir l'estabilitat de les explotacions agràries que haguessin assegurat la seva producció dins el Pla d'assegurances agràries per a la campanya on es va produir el sinistre i que aquest no fos assegurable o estigués fora del període de garantia, ja que els danys en collites i infraestructures han estat importants.
D'acord amb l'article 92 del Decret legislatiu 9/1994, de 13 de juliol, pel qual s'aprova el text refós de la Llei de finances públiques de Catalunya i en ús de les atribucions que m'han estat conferides,
1.1 Convocar els ajuts destinats a les explotacions agràries, les cooperatives agràries i les societats agràries de transformació afectades pels fenòmens meteorològics que preveu la disposició addicional de l'Ordre de 28 de setembre de 2001, modificada per l'Ordre de 7 de desembre de 2001, que són: les gelades dels dies 16 de febrer, 20, 21 i 22 d'abril de 2001, les pedregades dels dies 17 i 22 de maig i 3 i 14 de juliol de 2001 i la sequera del primer semestre de 2001.
A més, també es poden acollir a aquesta convocatòria els titulars de les explotacions agràries afectades per maltempsades ocorregudes l'any 2001: les pedregades dels dies 3 i 6 d'octubre i 17 i 18 de novembre de 2001, així com els afectats pel tornado i les pluges torrencials del 20 d'octubre de 2001 i les gelades de la segona quinzena de desembre de 2001 als conreus de vinya, horta, cítrics i garrofers.
Finalment també poden ser beneficiaris els titulars d'explotacions agràries afectades durant l'any 2002 per les maltempsades següents: les pedregades del 4 i 29 de juny, del 8, 12 i 30 de juliol, l'incendi del 7 d'agost, la pedregada del 10 d'agost, les pedregades del 3, 7 i 8 de setembre, les pluges torrencials del 16 i 17 de setembre, el tornado del 21 d'octubre i el tornado del 20 de novembre.
1.2 Pel que fa al pla de millora addicional que podran sol·licitar els agricultors professionals a títol principal que hagin patit danys en la seva explotació com a conseqüència de fenòmens meteorològics adversos o incendis, que disposa l'apartat 4.1 de l'annex de l'Ordre de 28 de setembre de 2001, s'estableix que la seva tramitació tindrà prioritat en relació amb la resta de plans de millora.
1.3 Es podran acollir a aquests ajuts els titulars de les explotacions agràries que hagin patit danys en parcel·les situades dins el perímetre de la zona afectada en cada adversitat climàtica o incendi, integrada pels municipis que es detallen a l'annex 1 d'aquesta Ordre, i que aquestes pèrdues no estiguin cobertes per les línies d'assegurances del Pla d'assegurances agràries i que hagin declarat el sinistre.
En el cas de les cooperatives agràries i les societats agràries de transformació, s'hi podran acollir les que hagin patit una disminució del volum de comercialització com a conseqüència de les reduccions de producció de les explotacions agràries afectades per la corresponent adversitat meteorològica o incendi i que els danys no estiguin coberts per les línies d'assegurances del Pla d'assegurances agràries.
1.4 Els beneficiaris que hagin patit danys en la producció hauran d'haver tingut com a mínim una disminució del 30% de la producció normal.
Aquest percentatge es determinarà a partir de la comparació de la producció bruta en l'any corresponent amb la producció bruta en un any normal, que serà la mitjana de les tres darreres campanyes rebutjant la de producció més baixa.
Per a les cooperatives i les societats agràries de transformació, el criteri de càlcul de la disminució en el volum de comercialització, que haurà de ser també del 30% com a mínim, serà la diferència entre la producció entrada pels socis de cada cooperativa o societat agrària de transformació de l'any en què s'hagi produït el dany i la mitjana de la producció entrada en les tres campanyes anteriors rebutjant la de producció més baixa.
2.1 D'acord amb els apartats 4.2 i 4.3 de l'annex de l'Ordre de 28 de setembre de 2001, modificada per l'Ordre de 7 de desembre de 2001, els ajuts consistiran en préstecs bonificats en la quantia equivalent a la meitat de l'interès fixat, amb un termini de cinc anys i amb un any de carència.
El tipus d'interès serà l'euribor a un any més el marge d'intermediació que es determini.
2.2 L'import màxim del préstec d'acord amb el que preveuen els apartats 4.2 i 4.3 de l'annex de l'Ordre de 28 de setembre de 2001, estarà en funció dels mòduls fixats pel Departament d'Agricultura, Ramaderia i Pesca que consten a l'annex 2 d'aquesta Ordre de convocatòria d'ajuts.
2.3 Els beneficiaris es comprometen al manteniment de l'activitat agrària durant un període de cinc anys a partir de la data de concessió i a destinar l'ajut a la finalitat per a la qual els sigui concedida.
En cas d'un canvi de titularitat, el nou titular s'haurà de comprometre a mantenir l'activitat agrària fins al termini indicat.
A més del que estableix l'apartat 8.4 de les bases reguladores que aprova l'Ordre de 28 de setembre de 2001, hauran d'aportar la documentació que acrediti que van declarar el sinistre i les factures, els extractes de comptabilitat i l'altra documentació justificativa de la reducció de la producció.
El termini de presentació de les sol·licituds i de la documentació serà des de l'endemà de la publicació d'aquesta Ordre al DOGC i fins al dia 9 de maig de 2003.
4.1 La resolució de les sol·licituds d'ajut correspon al director general de Desenvolupament Rural.
El termini màxim per emetre la resolució i notificar-la per escrit al sol·licitant serà de sis mesos comptat a partir de la data de finalització del termini de presentació de les sol·licituds.
4.2 En cas de manca de resolució expressa i notificació en el termini establert, la sol·licitud s'entén desestimada d'acord amb el que estableix l'article 4 de la Llei 23/2002, de 18 de novembre, que modifica l'article 81 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
4.3 La resolució de concessió es pot modificar en cas d'alteració de les condicions o de l'obtenció concurrent d'altres ajuts.
4.4 D'acord amb el que preveu la disposició addicional 36 de la Llei 14/2000, de 29 de desembre, de pressupostos de la Generalitat de Catalunya per al 2001, la resolució de concessió s'ha de produir en el moment en què es disposi del crèdit adequat i suficient.
Els ajuts establerts en aquesta Ordre aniran a càrrec de l'aplicació pressupostària 2003.1702 D/771170000/7143 del pressupost del Departament d'Agricultura, Ramaderia i Pesca per a l'any 2003, per un import màxim de 25.000 euros.
a) Municipis afectats per la sequera del primer semestre de 2001
Tots els municipis de les comarques: Alt Empordà, Alt Penedès, Alta Ribagorça, Anoia, Baix Penedès, Bages, Berguedà, Cerdanya, Conca de Barberà, Garraf, Garrotxa, Maresme, Noguera, Osona, Pallars Jussà, Pallars Sobirà, Ripollès, Segarra, Segrià, Vallès Occidental, Vallès Oriental.
Tots els municipis del Baix Llobregat
Tots els municipis de les comarques següents: Alt Penedès, Anoia, Baix Llobregat, Baix Penedès, Conca de Barberà, Garraf, Maresme.
Alt Camp: tots els municipis, excepte el Milà, Mont-ral i la Riba.
Conreu afectat: lleguminoses, oleaginoses i farratges.
Tots els municipis de les comarques següents: Ripollès, Alt Empordà, Garrotxa.
Increment dels costos d'alimentació per la sequera de les pastures.
Tots els municipis de les comarques: Alt Urgell, Ripollès, Garrotxa, Alta Ribagorça, Pallars Jussà, Pallars Sobirà, Solsonès.
Alt Camp: tots els municipis, excepte la Masó, Querol, Rodonyà i el Rourell.
Tots els municipis de les comarques següents: Garrigues, Noguera.
Alt Camp: tots els municipis, excepte els Garidells, el Milà, la Riba i Rodonyà.
Tots els municipis de la comarca de la Terra Alta.
b) Municipis afectats per la gelada del 16 de febrer de 2001
Noguera: Àger, Algerri, Alós de Balaguer, Artesa de Segre, les Avellanes i Santa Linya, Balaguer, Cabanabona, Camarassa, Castelló de Farfanya, Cubells, Foradada, Ivars de Noguera, la Sentiu de Sió, Os de Balaguer.
Segarra: Biosca, Cervera, Estaràs, Granyanella, Granyena de Segarra, Guissona, Ivorra, Massoteres, Montoliu de Segarra, Montornès de Segarra, les Oluges, els Plans de Sió, Ribera d'Ondara, Sanaüja, Sant Guim de Freixenet, Sant Guim de la Plana, Sant Ramon, Talavera, Tarroja de Segarra, Torà i Torreflor.
Segrià: Alcanó, Alfés, Aspa, Llardecans, Maials, Lleida, Sarroca de Lleida, Seròs, Torrebesses.
c) Municipis afectats per la gelada del 21 i 22 d'abril de 2001
Anoia: Cabrera d'Igualada, els Hostalets de Pierola, la Llacuna, Masquefa, Òdena, Piera, Santa Maria de Miralles, la Torre de Claramunt.
Bages: Artés, Avinyó, Balsareny, Calders, Callús, Cardona, Castellfollit del Boix, Castellgalí, Castellnou de Bages, Fonollosa, Manresa, Monistrol de Calders, Mura, Navarcles, Navàs, el Pont de Vilomara, Rajadell, Sallent, Sant Salvador de Guardiola, Santpedor, Santa Maria d'Oló, Sant Joan de Vilatorrada, el Pont de Vilomara, Sant Mateu de Bages, Súria i Talamanca.
Noguera: Àger, Algerri, Alòs de Balaguer, Artesa de Segre, la Sentiu de Sió, les Avellanes i Santa Linya, Balaguer, la Baronia de Rialb, Bellcaire d'Urgell, Bellmunt d'Urgell, Camarasa, Castelló de Farfanya, Cubells, Foradada, Ivars de Noguera, Menàrguens, Montgai, Oliola, Os de Balaguer, Penelles, Ponts, Vilanova de Meià.
Pallars Jussà: Abella de la Conca, Castell de Mur, Conca de Dalt, Gavet de la Conca, Isona i Conca Dellà, Llimiana, Salàs de Pallars, Sant Esteve de la Sarga, Talarn, Tremp.
Gironès: Aiguaviva, Bescanó, Bordils, Campllong, Cassà de la Selva, Fornells de la Selva, Llambilles, Sant Andreu de Salou, Sant Gregori, Vilablareix.
Selva: Brunyola, Caldes de Malavella, Riudarenes, Riudellots de la Selva, Santa Coloma de Farners, Sils, Vilobí d'Onyar.
Gironès: Llagostera, Cassà de la Selva, Quart, Campllong, Fornells de la Selva, Llambilles.
Noguera: Àger, Algerri, Alòs de Balaguer, Artesa de Segre, les Avellanes i Santa Linya, Balaguer, la Baronia de Rialb, Bellmunt d'Urgell, Bellcaire d'Urgell, Camarasa, Castelló de Farfanya, Cubells, Foradada, Ivars de Noguera, Montgai, Oliola, Os de Balaguer, Penelles, Ponts, la Sentiu de Sió, Vilanova de Meià.
Pallars Jussà: Abella de la Conca, Castell de Mur, Conca de Dalt, Gavet de la Conca, Isona i Conca Dellà, Llimiana, la Pobla de Segur, Salàs de Pallars, Sant Esteve de la Sarga, Senterada, Talarn, Tremp.
Segrià: Alfarràs, Alguaire, Almenar, la Portella.
d) Municipis afectats per la pedregada del 17 de maig de 2001
Conreu afectat: vinya i fruiters.
Alt Empordà: Cabanes, Castelló d'Empúries, Cistella, Figueres, Llers, Peralada, Terrades, Vilanant, Sant Pere Pescador.
e) Municipis afectats per la pedregada del 22 de maig de 2001
f) Municipis afectats per la pedregada del 3 de juliol de 2001
Segrià: Alpicat, Alcarràs, Gimenells i el Pla de la Font.
g) Municipis afectats per la pedregada del 14 de juliol de 2001
Conreu afectat: fruiters i conreus extensius.
Segrià: Alpicat, Alcarràs, Benavent de Segrià, Gimenells i el Pla de la Font, Lleida, Rosselló, Torrefarrera, Torre-serona, Vilanova de Segrià.
h) Municipis afectats per la pedregada del 6 d'octubre de 2001
i) Municipis afectats pel tornado de 20 d'octubre de 2001
j) Municipis afectats per la pedregada de 17 de novembre de 2001
Baix Camp: Cambrils, Montbrió del Camp, Mont-roig del Camp.
k) Municipis afectats per les gelades de la segona quinzena de desembre de 2001
Tots els municipis de les comarques següents: Baix Camp, Baix Ebre, Gironès, Maresme, Montsià, Noguera, Selva, Tarragonès.
Baix Llobregat: Cornellà de Llobregat, Gavà, Molins de Rei, el Papiol, el Prat de Llobregat, Sant Boi de Llobregat, Sant Feliu de Llobregat, Sant Joan Despí, Sant Vicenç dels Horts, Santa Coloma de Cervelló, Viladecans.
Conreus afectats: flor i planta ornamental.
Tots els municipis de la comarca del Maresme.
Baix Camp: Cambrils, Mont-roig del Camp, Riudoms, Vinyols i els Arcs.
Montsià: Amposta, Freginals, Santa Bàrbara.
l) Municipis afectats per la pedregada de 4 de juny de 2002
Segrià: Aitona, Alcarràs, Gimenells i el Pla de la Font, Sarroca de Lleida, Soses, Sudanell, Torres de Segre.
Segrià: Aitona, Alcarràs, Gimenells i el Pla de la Font, Sarroca de Lleida, Soses, Torres de Segre.
Noguera: Albesa, Algerri, Castelló de Farfanya, Os de Balaguer.
m) Municipis afectats per la pedregada de 29 de juny de 2002
Increment dels costos d'alimentació per danys en prats de dall i/o d'aprofitament mixt.
n) Municipis afectats per la pedregada de 8 de juliol de 2002
Segrià: Aitona, la Granja d'Escarp, Sarroca de Lleida, Seròs, Soses, Torres de Segre.
o) Municipis afectats per la pedregada de 12 de juliol de 2002
p) Municipis afectats per la pedregada de 30 de juliol de 2002
q) Municipis afectats per l'incendi de 7 d'agost de 2002
r) Municipis afectats per la pedregada de 10 d'agost de 2002
Conreu afectat: planta ornamental.
Vallès Oriental: Caldes de Montbui, Castellterçol, Castellcir, Martorelles, Montmeló, Sant Feliu de Codines, Sant Fost de Campsentelles, Santa Maria de Martorelles.
s) Municipis afectats per la pedregada de 3 de setembre de 2002.
Alt Empordà: l'Armentera, l'Escala, Sant Pere Pescador, Ventalló.
t) Municipis afectats per les pedregades de 7 i 8 de setembre de 2002
Baix Camp: Cambrils, Montbrió del Camp.
Noguera: Albesa, Ivars de Noguera, Os de Balaguer.
Baix Camp: Cambrils, la Canonja, Mont-roig del Camp, Reus.
Tots els municipis de la comarca del Baix Camp.
u) Municipis afectats pels aiguats de 16 i 17 de setembre de 2002
Tarragonès: Creixell, la Pobla de Montornès, la Riera de Gaià, Torredembarra.
Tarragonès: Constantí, Creixell, la Pobla de Montornès, la Riera de Gaià, Torredembarra.
v) Municipis afectats pel tornado de 21 d'octubre de 2002
Solsonès: Lladurs, Castellar de la Ribera.
w) Municipis afectats pel tornado de 20 de novembre de 2002
D'acord amb el que estableix l'article 2.2 d'aquesta Ordre, l'import del préstec es determinarà mitjançant els mòduls següents:
Vaquí i equí de més de 24 mesos: 150 euros/cap.
Oví i caprí de més de 12 mesos: 15 euros/cap.
Magatzems, coberts agrícoles: 75 euros/m2.
Fruiters, vinya i cítrics: 0,07 euros/kg perdut.
A la resta de produccions es determinarà en base al 30% del volum de facturació perdut.